
Părintele Costin Butnar, Coordonator al 


Departamentului de Tineret al Arhiepiscopiei 
Sibiului pentru Judeţul Braşov la Mitropolia 
Ardealului. 


„Zilele trecute am stat de vorbă cu aproape 200 de 
tineri într-un liceu de elită din Brașov. 

Cei mai mulţi dintre ei se pregătesc să plece la studii 
în străinătate și în mod firesc i-am întrebat care este 
bagajul cu care vor vorbi despre România englezilor, 
francezilor, americanilor sau austriecilor. 

Mare mi-a fost mirarea că nu știu mai nimic despre 
istoria noastră, nici măcar datele esenţiale și le-am 
propus să stăm de vorbă despre Ardealul secolului 
al XVIII-lea. 

Apoi despre 1762, când împărăteasa Maria Tereza |- 
a trimis pe generalul Adolf (!) von Bukow să îi pună 
la punct pe încăpăţânaţii de români ortodocși, care 
nicidecum nu vor să treacă la catolicism. Iar acest 
nume sinistru a distrus peste 250 (unii zic 400) de 
mănăstiri și biserici în Ardeal, multe dintre ele cu 
creștinii înăuntru. 

Le-am vorbit de istoria Mănăstirilor Sâmbăta, 
Dejani, Șinca, Bucium... Nici măcar unul nu au auzit 
de acest eveniment al istoriei noastre... 

Apoi am vorbit despre 1784, că tot am avut 
amintirea lui 2 noiembrie, când a început Răscoala. 
Le-am zis cum se făcea acel „Untold” al tragerii pe 
roată, cu reprezentanţi din toate satele. Le-am și 
desenat procedura aceea barbară şi terifiantă. 

să mergi la Cambridge și să nu știi în ce secol a trăit 
Ștefan cel Mare, sau cum a murit Brâncoveanu, mi 
se pare incredibil și inadmisibil. 

Le-am spus că nu-i condam și că nu e vina lor. Asta 
se vrea: tăierea rădăcinilor, ca apoi exodul 
milioanelor de creiere să fie foarte ușor posibil, 
aceasta fiind și cea mai mare valoare de export a 
României, înaintea petrolului, pădurilor, gazelor, 
băncilor, etc. 

Apoi i-am întrebat dacă nu văd altfel acum opoziţia 
Austriei de a intra noi în Schengen, după ce știu 
puţin despre secolul 18 din Ardeal. 

M-am bucurat totuși să-i văd cu gura căscată, zicând 


că nu le vine să creadă că aud pentru prima dată. 
Vă daţi seama că aceștia sunt tineri într-un liceu de 
înaltă ţinută, mulţi dintre ei fiind olimpici la multe 
materii? 

Deci nu avem voie să știm istoria noastră, dar ni se 
impune acum o altă materie obligatorie în liceu. 


Oare e întâmplător? 


